الچين او المورثه (الجمع: مورثات) او الجينه (الجمع: جينات) (بالانجليزيه: Gene) هيا الوحدات الاساسيه للوراثه فى الكائنات الحيه. و فيها بيتم تشفير المعلومات المهمه لتكوين اعضاء الجنين و الوظايف العضويه الحيويه ليه. المورثات فى العاده موجوده ضمن الماده الوراثيه للمتعضيه اللى بتمثلها الدنا (DNA) او فى بعض الحالات النادره فى الرنا (RNA). المورثات هيا اللى بتحدد تشكيل و تطور و سلوكيات الكائن الحى, و الفوارق الجسديه و شوية فوارق نفسيه بين الافراد بترجع لفوارق فى المورثات اللى بيحملها الافراد. المورثه هيا قطعه من سلسلتين الدنا بتحتل موضع معين على السلسله و بتتحدد المورثه بعدد النوكليوتيدات الداخله فى تركيبها و نوعها و ترتيبها, و هيا قابله للتغير نتيجه الطفرات اللى ممكن تحصل فيها. بتنتقل الماده الوراثيه من جيل لتانى, خلال عمليه التكاثر, و بيكتسب كل فرد جديد نص مورثاته من واحد من والديه و النص التانى من الوالد التانى, فيه حالات يمكن للماده الوراثيه انها تنتقل بين افراد مش اقرباء بعمليات زى التعداء او عن طريق الحمات (الفيروسات). الجينات بتتحكم فى الوراثه من الوالدين الى الابناء, كمان لتتحكم فى تكاثر الخلايا و فى وظائفها اليوميه المستمره, و بتحكم الجينات وظايف الخليه بتحديد المواد اللى بتركبها فى الخليه, من تحديد البنيات و الانزيمات و المواد الكيميائيه اللى هتتولد فيها بشكل اساسى.